Alphonse Munchen

Den Alphonse Munchen, gebuer den 3. September 1850 zu DikrechKuerz biographesch Notiz iwwer den Alphonse München am Luxemburger Wort vum 24. Januar 1924 a gestuerwen de 24. Januar 1917Was bedeuten die Straßennamen der Stadt? - Rue Munchen-Tesch an Ons Stad 28/1988, S. 25 an der Stad Lëtzebuerg, war e lëtzebuergeschen Ingenieur a Politiker.

 Liewen a Karriär 
Den Alphonse Munchen ass zu Dikrech op d'Welt komm, wou säi Papp an der Arméi stationnéiert war. Hien ass zu Dikrech an dono an der Stad an de Kolléisch gaangen, an huet dono zu Léck fir Ingenieur studéiert. Hie krut ufanks eng Plaz bei der Belscher Eisebunn, dono zu Nouvelle-Montagne am Zénkwierk. 1878 bis 1886 war hie Sousdirekter vun der Hollerecher Héichuewegesellschaft. Wéi déi opgeléist gouf, gouf hien Ingenieur op der Schmelz zu Rodange a Member vum Verwaltungsrot vum Stater Gaswierk zu Hollerech. Niewelaanscht hat hie privat och nach en technesche Büro.Evy Friedrich: Kalennerblieder 3. Lëtzebuerg 1981, S.31.

Tëscht 1892 an 1904 war hien am Stater Gemengerot. Vum 24. Juni 1904 bis de 14. Februar 1915 war hie Buergermeeschter vun der Stad Lëtzebuerg. Vun 1905 bis zu sengem Doud war hien ausserdeem Deputéierten an der Chamber.

1904 gouf hien zum éischte President vun der Liberaler Liga gewielt.

Hie war och Deputéierten an der ChamberDoudesannonce vum Alphonse Munchen am Luxemburger Wort vum 27. Januar 1917.

Fir un hien z'erënneren ass zu HollerechRue Alphonse-Munchen an den Archive vun der Stad Lëtzebuerg; gekuckt den 13. Abrëll 2020  an zu BartrengL-8082; Lokalisatioun op geoportail.lu. jee eng Strooss no him genannt ginn.

 Gielchen 


Kategorie:Buergermeeschtere vun der Stad Lëtzebuerg
Kategorie:Lëtzebuergesch Buergermeeschteren
Kategorie:Lëtzebuergesch Ingenieuren
Kategorie:Gebuer 1850
Kategorie:Gestuerwen 1917
Kategorie:Officier de l'ordre de la couronne de chêne
Kategorie:Lëtzebuergesch Deputéiert
Kategorie:Famill Munchen
Kategorie:Persounen, no deenen eng Struktur zu Lëtzebuerg genannt ass